
AVIZ

asupra Propunerii legislative privind modificarea Legii nr.208 din 20 iulie 2015 privind alegerea Senatului şi a Camerei Deputaţilor, precum şi pentru organizarea 
şi funcţionarea Autorităţii Electorale Permanente

         În conformitate cu prevederile art.95 şi 115 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare în procedură de urgenţă cu Propunerea legislativă privind modificarea Legii nr.208 din 20 iulie 2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, trimisă prin adresa Pl x 52/2016 din 02 martie 2016, înregistrată cu numărul  4c-18/108 din 03 martie 2016. 
        Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.
        Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Propunerea legislativă menţionată mai sus, în şedinţa din       08 martie 2016.
       Propunerea legislativă are ca obiect modificarea anexei nr.1 din Legea nr.208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, în sensul majorării numărului de mandate de senatori de la 2 la 4 şi a celor de deputaţi de la 4 la 8 în Circumscripţia electorală nr.43 pentru cetăţenii români cu domiciliul în afara ţării.
       Membrii comisiei au examinat propunerea legislativă cu observaţiile şi propunerile Consiliului Legislativ conform avizului nr. 1127/21.10.2015, expunerea de motive, precum şi punctul de vedere al Guvernului.

       În urma dezbaterilor, s-a hotărât cu majoritate de voturi (11 voturi pentru,                      3 împotrivă şi 1 abţinere)  avizarea favorabilă  a propunerii legislative.
      În raport de obiectul şi conţinutul reglementării, propunerea legislativă face parte din categoria legilor organice.
PREŞEDINTE,

Mircea LUBANOVICI















